text: Nyt hovedkvarter i Esbjerg
  21 juni 2013 kl. 08.32
  Energi- og telekoncernen SE slår fredag dørene op til et nybygget hovedkvarter i Esbjerg.
  Domicilet er formet som en cirkulær bygning med fire etager over jorden og en underjordisk etage. Det rummer 11.000 kvadratmeter plus værksted og lager på 3.000 kvadratmeter.
  Bygningen er forsynet med en række energieffektive teknologier. Blandt andet ti kilometer jordslanger til køling og energiproducerende solceller på 1.800 kvadratmeter.
  350 ansatte skal arbejde i bygningen.
  